З кожным годам гандбол набываў у Зэльве ўсё большую папулярнасць. Час асаблівага яго росквіту пачаўся з аднаўленнем Зэльвенскага раёна і адкрыццём у нас дзіцячай юнацкай спартыўнай школы, дзе я пачаў працаваць трэнерам. Не паверыце, але тады амаль кожны другі школьнік Зэльвы займаўся гандболам! Я пастаянна працаваў над удасканаленнем свайго трэнерскага майстэрства – чытаў спецыяльную літаратуру па гандболе, паступіў на завочнае аддзяленне інстытута, пераймаў вопыт вядомых трэнераў, удзельнічаў у семінарах.